รัฐบาลไทย-ข่าวทำเนียบรัฐบาล-พม. จัดประชุมคณะกรรมการส่งเสริมกิจการหอพัก ครั้งที่ 3/2561 เร่งควบคุมมาตรฐานหอพัก พร้อมคัดเลือกหอพักเอกชนรับประกาศเกียรติคุณ
วันอังคารที่ 18 ธันวาคม 2561
พม. จัดประชุมคณะกรรมการส่งเสริมกิจการหอพัก ครั้งที่ 3/2561 เร่งควบคุมมาตรฐานหอพัก พร้อมคัดเลือกหอพักเอกชนรับประกาศเกียรติคุณ
พม. จัดประชุมคณะกรรมการส่งเสริมกิจการหอพัก ครั้งที่ 3/2561 เร่งควบคุมมาตรฐานหอพัก พร้อมคัดเลือกหอพักเอกชนรับประกาศเกียรติคุณ
วันนี้ (18 ธ.ค. 61) เวลา 14.30 น. ที่ห้องประชุม ชั้น 8 กระทรวงการพัฒนาสังคมและความมั่นคงของมนุษย์ สะพานขาว กรุงเทพฯพลเอก อนันตพร กาญจนรัตน์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)เป็นประธานการประชุมคณะกรรมการส่งเสริมกิจการหอพัก ครั้งที่ 3/2561 เพื่อร่วมหารือแนวทางการจัดทํา (ร่าง) หลักเกณฑ์ การพิจารณาคัดเลือกหอพักเอกชนที่ได้รับการประกาศเกียรติคุณ และติดตามความก้าวหน้าการดําเนินงานตามมติคณะกรรมการส่งเสริมกิจการหอพัก รวมทั้งการจัดทํา (ร่าง) คู่มือการเปรียบเทียบ การออกคําสั่งทางปกครอง และการดําเนินคดีตามพระราชบัญญัติหอพัก พ.ศ. 2558 โดยมีผู้แทนหน่วยงานที่เกี่ยวข้อง อาทิ กระทรวงมหาดไทย กระทรวงการคลัง กระทรวงศึกษาธิการ กระทรวงยุติธรรม กรุงเทพมหานคร องค์กรปกครองส่วนท้องถิ่น และผู้ทรงคุณวุฒิ เข้าร่วมประชุม
พลเอก อนันตพรกล่าวว่า กระทรวงการพัฒนาสังคมและความมั่นคงของมนุษย์ (พม.) โดยกรมกิจการเด็กและเยาวชน (ดย.) ได้ขับเคลื่อนการดําเนินงานพระราชบัญญัติหอพัก พ.ศ. 2558 ร่วมกับหน่วยงานภาครัฐและองค์กรปกครองส่วนท้องถิ่น ที่เกี่ยวข้องอย่างใกล้ชิด รวมทั้งผู้ประกอบกิจการหอพัก โดยมีการประชุมคณะกรรมการส่งเสริมกิจการหอพักอย่างต่อเนื่อง และ เมื่อวันที่ 12 กันยายนที่ผ่านมา มีการประชุมคณะกรรมการฯ ครั้งที่ 2/2561 2561 ซึ่งมีพิจารณาประเด็นที่สําคัญ ได้แก่ 1) การกําหนดแนวทางสําหรับผู้พักอาศัยที่เป็นนักเรียนนักศึกษา อายุไม่เกิน 25 ปี 2) การกํากับดูแลหอพักของสถาบันการศึกษาภาครัฐและเอกชน และ 3) การปรับปรุงองค์ประกอบคณะกรรมการในคณะกรรมการระดับชาติและระดับจังหวัด เป็นต้น
พลเอก อนันตพรกล่าวต่อไปว่า สําหรับการประชุมฯ ครั้งนี้ เป็นครั้งที่ 3 ของปี 2561 ซึ่งมีการพิจารณาแนวทาง การปรับปรุงและแก้ไขปัญหาการบังคับใช้พระราชบัญญัติหอพัก พ.ศ. 2558 ใน 5 ประเด็นสําคัญ ประกอบด้วย 1) การจัดทํา (ร่าง) หลักเกณฑ์การพิจารณาคัดเลือกหอพักเอกชนที่ได้รับการประกาศเกียรติคุณ ด้วยการสร้างเครื่องมือการประเมินที่เป็นมาตรฐาน การจัดทําคู่มือการดําเนินงานของคณะกรรมการฯ กรุงเทพมหานคร และจังหวัด การรณรงค์ประชาสัมพันธ์ และ การจัดงานมอบประกาศเกียรติคุณหอพักเอกชน เพื่อเป็นต้นแบบสําหรับหอพักเอกชนอื่นในการยกระดับมาตรฐานการประกอบกิจการหอพัก 2) การติดตามความก้าวหน้าการดําเนินงานตามมติคณะกรรมการส่งเสริมกิจการหอพัก ด้วยการติดตาม สภาพปัญหาการบังคับใช้กฎหมาย และนําเสนอสภาพปัญหาพร้อมทั้งข้อเสนอการปรับปรุงกฎหมายให้คณะกรรมการฯ ทราบอย่างต่อเนื่อง 3) การสํารวจข้อมูลหอพักที่ได้รับและไม่ได้รับใบอนุญาตประกอบกิจการหอพัก ด้วยการลงตรวจประเมินหอพักเอกชนทั้งที่จดทะเบียนแล้วและที่ยังไม่จดทะเบียน โดยเฉพาะหอพักที่เป็นหอรวม และการจัดกิจกรรมส่งเสริมให้หอพักที่ยังไม่ได้รับใบอนุญาตฯ จํานวน 4,412 แห่ง เข้ามาจดทะเบียนให้ถูกต้อง เพื่อผลักดันและส่งเสริมการขอรับใบอนุญาตตามที่กฎหมายกําหนดสําหรับการดูแลคุ้มครองสวัสดิภาพของเด็กและเยาวชนในหอพัก 4) ขอให้กรมส่งเสริมการปกครองส่วนท้องถิ่น และกรุงเทพมหานคร จัดสรรงบประมาณให้แก่จังหวัด และสํานักงานเขต เพื่อจัดให้มีแผนงาน กิจกรรม และโครงการส่งเสริม การประกอบกิจการหอพักในเขตพื้นที่ให้เพียงพอ และ 5) ขอให้กระทรวง พม. โดย ดย. เร่งรัดจัดอบรมชี้แจงให้กับผู้ปฏิบัติงาน มีความรู้ความเข้าใจในวิธีการ ขั้นตอนการปฏิบัติงาน และอัตราการเปรียบเทียบคดีความผิด เพื่อให้มีการปฏิบัติที่เป็นมาตรฐานเดียวกันและเป็นไปตามกฎหมาย